Број: 11- Г- 3819/22

Дана, 22.08.2022.

На основу члана 70. Закона о јавним набавкама (Службени гласник БиХ бр. 39/14) и члана 14.став 3. Правилника о јавним набавкама Градске управе Бања Лука (Службени гласник града Бања Лука број 34/19, 23/21 и 42/21 ), Градоначелник Бањалуке доноси сљедећу

**О Д Л У К У**

I

Прихвата се приједлог Комисије за јавну набавку  „Одржавање софтвера Регистар некретнина и других модула“, број јавне набавке 15-404-309/22.

II

Утврђује се да ниједна понуда није достављена у одређеном крајњем року.

III

**Поступак јавне набавке се поништава,** **јер ниједна понуда није достављена у** **одређеном крајњем року, у складу са чланом 69. став (2) тачка a) Закона о јавним набавкама („Службени гласник БиХ“ бр. 39/14).**

**О б р а з л о ж е њ е**

Одлуком Градоначелника број 11-Г-3068/22 од 12.07.2022. године, покренут је конкурентски захтјев за достављање понуда за јавну набавку **„**Одржавање софтвера Регистар некретнина и других модула**“**. Рјешењем Градоначелника број 11-Г-3069/22 од 12.07.2022. године, именовна је Комисија за провођење поступка јавне набавке.

Комисија за предметну јавну набавку, провела је конкурентски захтјев за достављање понуда за јавну набавку број 15-404-309/22. Процијењена вриједност јавне набавке наведена у захтјеву за јавну набавку Одсјека за информатику, износи 19.000,00 КМ без ПДВ-а. Број обавјештења о набавци са портала јавних набавки је 320-7-2-375-3-289/22 од 29.07.2022. године. Критеријум за избор најповољнијег понуђача је најнижа цијена. Предвиђена је е-аукција.

Понуда мора да садржи сљедеће елементе:

a) попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора,

б) изјава о испуњености услова из члана 45. став (1) тач.a) до д) ЗЈН (потписана од стране лица овлаштеног за заступање понуђача и овјерена од стране надлежног органа – градски/општински орган управе или нотар),

в) докази предвиђени чланом 46. ЗЈН; овјерена фотокопија актуелног извода из судског регистра за правна лица, односно рјешења о регистрацији или увјерења о активном статусу за физичка лица, (фотокопија овјерена од стране надлежног органа, општински/градски орган управе или нотар),

г) потписан и овјерен примјерак изјаве у вези члана 52. став (2) ЗЈН-а (потписана од стране лица овлаштеног за заступање понуђача и овјерена од стране надлежног органа – градски/општински орган управе или нотар),

д)попуњен, потписан и овјерен печатом понуђача примјерак техничке спецификације(образац за цијену понуде),

ђ) потписан и овјерен печатом понуђача примјерак услова уговора,

е)потписан и овјерен печатом понуђача опис услуге

ж) списак повјерљивих информација (ако их има),

з) датум понуде, потпис и печат овлаштеног лица понуђача,

и) попис докумената уз понуду,

ј)овлаштење или пуномоћ за лице које попуњава обрасце изјава уколико исто није законски овлаштено за заступање понуђача,

Рок за подношење понуда је истекао дана 17.08.2022 год. у 11:00 часова, а отварање понуда је било заказано истог дана за 11:40. До крајњег рока за подношење понуда, ниједан понуђач није доставио понуду. С обзиром да до крајњег рока за подношење понуда, није достављена ниједна понуда у одређеном крајњем року, комисија је уговорном органу предложила доношење одлуке о поништењу поступка јавне набавке. Уговорни орган је приједлог комисије прихватио и одлучио као у диспозитиву.

Г Р А Д О Н А Ч Е Л Н И К

**Драшко Станивуковић**